《周少府由姑熟送余同宿于玩鞭亭》
宋代·喻良能

相别古桃郡，相逢南豫州。
五年劳望眼，一笑失离愁。
碧水溪桥暮，西风野店秋。
追随成夜宿，不为玩鞭留。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。